
E L Ő T E R J E S Z T É S

a Képviselő-testület 2025. november 24-i nyilvános ülésére

Tárgy:
A karácsonyi díszkivilágításra érkezett ajánlat elfogadása
Előterjesztő:

Steierlein István alpolgármester

Előkészítette: 

dr. Varga Viktória jegyző

Tisztelt Képviselő-testület!
Tagyon Község Önkormányzata a település karácsonyi díszkivilágítását tervezi. 
A GÁTIBA Energie Kft. 1 db úttest felett átfeszített fényfüzérre, 5 db oszlopra szerelhető díszre, szerelési segédanyagokra és munkadíjra összesen nettó 1.815.250 Ft (bruttó 2.305.368 Ft) összegű ajánlatot tett.
A beszerzési szabályzat és a költségvetési rendeletünk alapján a nettó 1 millió Ft értékhatárt el nem érő beszerzések esetében a polgármester dönt a beszerzésről. A nettó 1 millió Ft értékhatárt meghaladó, de a nettó 3 millió Ft értékhatárt el nem érő beszerzések esetén a döntéshozatalra a Képviselő-testület jogosult, így a karácsonyi díszkivilágításra kapott ajánlatot a testületnek kell jóváhagynia.
Kérem a Tisztelt képviselő-testületet az előterjesztés megvitatására és a határozati javaslat elfogadására.

HATÁROZATI JAVASLAT

Tagyon Község Önkormányzata Képviselő-testülete a település karácsonyi díszkivilágítására a GÁTIBA Energie Kft. (8200 Veszprém, Csillag u. 13., adószám: 22655976-2-43) összesen nettó 1.815.250 Ft (bruttó 2.305.368 Ft) összegű ajánlatát elfogadja.

A szükséges forrást a 2025. évi költségvetésről szóló önkormányzati rendelet terhére biztosítja. 
Felhatalmazza a polgármestert a szükséges szerződés aláírására.

Határidő: azonnal

Felelős: polgármester

Szentantalfa, 2025. november 20.
                                                     

              Steierlein István

                                                                                              

 alpolgármester
